pors
శ్రీకాంత్‌పై సాయి ప్రణీత్‌ విజయం
సింగపూర్‌: సాయి ప్రణీత్‌ సింగపూర్‌ సింగిల్స్‌ ఫైనల్‌లో శ్రీకాంత్‌పై ఆసక్తికరంగా జరిగిన మ్యాచ్‌లో విజయం సాధించాడు.శ్రీకాంత్‌పై 17-21,21-17,21-12 తేడాతో ప్రణీత్‌ అద్భుతమైన విజయం సొంతం చేసుకున్నాడు. కెరీర్‌లో తొలి సూపర్‌ సిరీస్‌ టైటిల్‌ కైవసం చేసుకున్నాడు.ఆద్యంతం ఉత్కంఠభరితంగా సాగిన ఈ పోరులోశ్రీకాంత్‌,ప్రణీత్‌ హోరాహోరీగా తలపడ్డారు.తొలి గేమ్‌లో శ్రీకాంత్‌దే పై చేయి. చక్కని ఆటతో ప్రణీత్‌ను కోర్టుకు నలువైపులా తిప్పించాడు.వరుస పాయింట్లు సాధించి హడలె త్తించాడు.21-17తో తొలి గేమ్‌ గెలుచుకున్నాడు. కీలకమైన రెండవ గేమ్‌లోను మొదట 6 పాయింట్లు వరకూ శ్రీకాంత్‌ ముందంజలో ఉన్నాడు. అయితే అనూహ్యంగా పుంజుకున్న ప్రణీత్‌ వరుసగా అయిదు పాయింట్లు సాధించి 6-6తో స్కోరు సమం చేశాడు.ఆ తరువాత గేమ్‌ 7-7,8-8 ఇలా సాగిపోయింది.ఈ క్రమంలో రెచ్చిపోయిన ప్రణీత్‌ మరింత విజృంభించాడు. శ్రీకాంత్‌ను కోర్టుకు ఇరువైపులా తిప్పాడు. క్రాస్‌కోర్టు, డ్రాప్‌షాట్లు, బేస్‌లైన్‌ నుంచి అద్భుత ఫ్లిక్‌లతో 21-17తో గేమ్‌ గెలు చుకున్నాడు.ఇక మూడవ గేమ్‌లో శ్రీకాంత్‌ జోరు చూపించలేక పోయాడు. రెండవ గేమ్‌ గెలుచుకున్న వూపులోనే ప్రణీత్‌ 21-12తో మూడవ గేమ్‌నూ మ్యాచ్‌నూ కైవసం చేసుకున్నాడు.శ్రీకాంత్‌పై తనదే మెరుగైన రికార్డు అని నిరూపించుకున్నాడు.